CELEX: 62021CN0677
Language: da
Date: 2021-11-11 00:00:00
Title: Sag C-677/21: Anmodning om præjudiciel afgørelse indgivet af vredegerecht te Antwerpen (Belgien) den 11. november 2021 — Fluvius Antwerpen mod MX

21.2.2022   
            
            
               DA
            
            
               Den Europæiske Unions Tidende
            
            
               C 84/24
            
         
      Anmodning om præjudiciel afgørelse indgivet af vredegerecht te Antwerpen (Belgien) den 11. november 2021 — Fluvius Antwerpen mod MX
      (Sag C-677/21)
      (2022/C 84/31)
      Processprog: nederlandsk
      
         Den forelæggende ret
      
      Vredegerecht te Antwerpen
      
         Parter i hovedsagen
      
      
         Sagsøger: Fluvius Antwerpen
      
         Sagsøgt: MX
      
         Præjudicielle spørgsmål
      
      Skal artikel 2, stk. 1, litra a), jf. artikel 14, stk. 1, i direktiv 2006/112/EF (1), fortolkes således, at uretmæssig modtagelse af energi er en levering af varer, det vil sige en overdragelse af retten til som ejer at råde over et materielt gode?
      I benægtende fald skal artikel 14, stk. 2, litra a), i direktiv 2006/112/EF fortolkes således, at uretmæssig modtagelse af energi er en levering af varer, det vil sige en overdragelse af ejendomsretten til en vare mod betaling i henhold til pålæg fra det offentlige eller på dettes vegne eller ifølge loven?
      Skal artikel 9, stk. 1, i direktiv 2006/112/EF fortolkes således, at hvis Fluvius har ret til en erstatningsydelse for uretmæssig modtagelse af energi, må Fluvius anses for en afgiftspligtig person efter momsdirektivets artikel 9, stk. 1, fordi den uretmæssige modtagelse af energi er en »økonomisk virksomhed«, som Fluvius Antwerpen udøver, nemlig udnyttelse af et materielt gode med henblik på opnåelse af indtægter af en vis varig karakter?
      Såfremt artikel 9, stk. 1, i direktiv 2006/112/EF må fortolkes således, at der ved uretmæssig modtagelse af energi er tale om økonomisk virksomhed, skal artikel 13, stk. 1, første afsnit, i direktiv 2006/112/EF da fortolkes således, at Fluvius Antwerpen er en myndighed, og i bekræftende fald, skal artikel 13, stk. 1, tredje afsnit, da fortolkes således, at den uretmæssige modtagelse af energi er en følge af Fluvius Antwerpens virksomhed, der har et ikke ubetydeligt omfang?
      
         (1)  Rådets direktiv 2006/112/EF af 28.11.2006 om det fælles merværdiafgiftssystem (EUT 2006, L 347, s. 1).